**Referat af bestyrelsesmøde den 27-03-2019**

Til stede; Dorthe, Mathilde, Misha, Anja, Carina, Klaus og Rie

**Økonomi**

Forsikring – det koster 1600 kr. om året per hest der stiller op i konkurrencer. Vi forsikrer Bellis, Corrie og Lille P. Vi prøver med 1 år. Rie tjekker Lille P og Bellis.

Vi har 77000 kr på vores konto.

Rie snakker med Brian omkring container og mødding. Vi skal have en container i samme størrelse som den vi har nu. Rie laver et opslag til containeren omkring at man kan få et hel læs.

Vi skal lige tjekke op på om Manillas ejer har fået betalt, Haveforening for læs af container, års kontingent fra fødevarefællesskabet 1500 kr. (Mathilde skriver til Dorthe). Vi skal være med i frivilligheds centeret, 300 kr om året til Karens Minde.

Der er stadig ikke kommet en bankkonto.

**Arrangementer**

Frivillighedscentret har haft en dag sammen med Mærsk hvor Dorthe deltog. De snakkede om hvilke opgaver der kunne laves i samarbejde med organisationer som vores. Dorthe følger op.

Loppedmarked i weekeden. Der skal stadig bages noget kage. Misha skriver ud i grupperne. Der er stadig ledige borde. Alt skal være væk søndag.

Københavns ejendomme har ringet og været ude med Dorthe og se området hvor vi har udgravet til den ekstra sø. Det var helt klart at vi ikke har gravet i paragraf 3 søen. Desuden mente han det gav god mening at vi havde lavet volde mellem vores folde og søen. Der kommer en tilbagemelding senere, men de var positive. (opfølgning efter mødet – vi har modtaget en skrivelse fra en jurist i kommunen, der har en noget anden opfattelse af hvad der er sket end vi har – vi indkalder til stormøde for at informere medlemmer)

Tippen syder. Vi har fået lov til at bruge vores springbane som sommerfold. Vi skal lige have lavet hegn langs vejen. Klaus og Brian kigger der ud i weekenden. (opfølgning efter mødet Misha og Klaus har holdt møde med genbrugspladsen og aftalt hvor vi kan sætte hegn op – de sætter hegn op i slutningen af april).

Arbejdsweekend. Der skal flyttes ting ud fra loftrummene og vi skal have tjek både på skabe og loftrum. Ryddes op under kaninbure og de røde skal laves. Vi skal sætte varme lamper op og ordne skur.

Dato til stævne. (Carina, Venessa, Mathilde og Lisette finder en dato).

I fremtiden når vi stiller op i stævner så skal det slås op som event så alle kan komme med.

**Projekter**

VI er nu blevet ringet op 2 gange af Verdis Have. Vi bliver nød til at få det lavet. (opfølgning efter mødet. Vi har betalt os fra at få det lavet da det har ligget I 2 år og det mener vi ikke vi kan være bekendt. Det bliver lavet i næste weekend).

**Heste**

Hvilke procedure skal vi have omkring køb af hest. Det er blevet en lidt rodet affære i forbindelse med køb af Tango. Nu har børnene lavet en stor indsats for at indsamle pengene.(opfølgning efter mødet – børnene har indsamlet alle pengene og Tango overgår til Dyremarken den 1 maj – godt gået unger).

 Hvis dette sker igen så skal vi have nogle klare regler

* Lige så snart ejer melder ud de vil sælge så skal ejer lukkes ud af vores fællesside
* Det er bestyrelsen der laver en aftale med ejer, hvor der tages højde for skader og hestens sind.
* Når bestyrelsen har aftalt en fair pris med ejer og der er indgået en aftale – kan børn og voksne gå i gang med at indsamle penge.
* Det bliver i øvrigt en vurderingssag for gang til gang. Blandt andet skal der tages højde for om de har skader og om de har et godt sind.

Micha sender døds attester ind på Manilla og Alanis.

Tøsen er stadig halt og vi skal meget snart tage beslutningen omkring hendes fremtid.

**Lammegruppe**

Vi skal have gang i lammegruppen igen. Skal vi holde et nyt lammemøde (Mathilde og Carina indkalder). (opfølgning efter mødet, der kom lam lidt hurtigere end forventet – lamme gruppen er genaktiveret)

**Sælge dag**

Man kan ikke sælge dag hvis hesten har 7 parter, så skal hesten have sin fridag. Hvis man skal være væk i længere tid kan man lave en aftale med bestyrelsen.